Ukrainadagi yonayotgan qurol-yarog‘ omborida 88 ming tonnaga yaqin o‘q-dori borligi ma'lum qilindi

Chernigovdagi olov ichida qolgan omborda 88 ming tonnaga yaqin o‘q-dori mavjud, deb xabar berdi Ukraina davlat favqulodda vaziyatlar qo‘mitasi.
Chernigov oblastidagi qurol-yarog‘ omborida tunda portlash sodir bo‘lgan. Ukraina QK bosh shtabi ma'lumotiga ko‘ra, ertalab har soniyada ikki-uchtadan portlash yuz bergan. 
Ma'lumotlarga qaraganda, u Ukrainadagi eng yirik omborlardan biri bo‘lib, maydoni 682 gektarni tashkil etadi.
Qurbon bo‘lganlar va jabrlanganlar haqida ma'lumotlar yo‘q. Avvalroq portlash sababli 10 mingdan ortiq kishi evakuatsiya qilingani xabar qilingandi.